कुल मिलाकर कहिए तो राजद की राजनीति एक जाति विशेष के वर्चस्व की प्रवृति, उस जाति के वर्चस्वशाली हिस्सों के हितों पर खड़ी-टिकी है। इसलिए बहुतेरे यादव बुद्धिजीवी लालू यादव के आने के बाद ब्लॉक और थाना तक पहुंच की दुहाई देते हैं! बहुतेरे खाये-पीये अघाये कलम घिस्सू लालू चालीसा का पाठ करते रहते हैं! उन्हें अपनी जाति के बड़े हिस्से के हित- अधिकार, सम्मान से कोई लेना-देना नहीं है! हां, यदि इस मुल्क में जाति यथार्थ है तो वर्ग भी यथार्थ है और साहब! आपकी दृष्टि वर्गीय संकीर्णता का शिकार है! इसलिए आप मनुवादी-सामंती शक्तियों के सामने सरेंडर करने वाली, सामाजिक न्याय व लोकतंत्र को विस्तार देने से भागने वाली राजनीति की हकीकत नहीं देख पा रहे हैं!